kardosdrur/scandi-wiki huggingface dataset:
Bundesnachrichtendienst

Bundesnachrichtendienst (BND), er den tyske udenrigsefterretningstjeneste med domicil i Pullach tæt på München. Tjenestens hovedkvarter flyttes til Berlin i et nybyggeri i 2016.

Den tyske indenrigsefterretningstjeneste er Bundesamt für Verfassungsschutz (BfV).

BND er opbygget efter anden verdenskrig, i starten under det uofficielle navn Organisation Gehlen (OG), ledet af den tidligere generalmajor Reinhard Gehlen, der havde gjort tjeneste i den tyske værnemagt under anden verdenskrig, sidst som efterretningschef på østfronten. Gehlen fungerede som chef for BND indtil 1968.

Chefen for kontraspionagen var den tidligere naziofficer Heinz Felfe. I 1961 blev han anholdt for spionage for Sovjetunionen.
Hans virke som dobbeltagent betød tab "af meget stort omfang". Han forrådte over 100 kontraktansatte CIA-folk.

I 1999 fik BND adgang til informanten Curveball hvis historie om biologiske våben i Saddam Husseins Irak var med til at legitimere invasionen af Irak i 2003. Curveballs historie var dog fabrikeret, og sagen er omtalt som en af de største fiaskoer i de hemmelige efterretningstjenesters historie.

I 2012 overtog Gerhard Schindler opgaven som præsident for BND. Han afløste Ernst Uhrlau.

Eksterne kilder/henvisninger 

Tyske efterretningstjenester
Frölunda HC

Frölunda HC eller Frölunda Indians, tidligere Västra Frölunda Hockey, er en svensk ishockeyklub beliggende i Göteborg. Klubben spiller i den bedste svenske række, Elitserien. Klubben har hjemmebane i Scandinavium der har plads til 12044 tilskuere. Klubben er blevet svensk mester 4 gange, senest i 2016. Klubben blev stiftet i 1938 som en del af idrætsforeningen Västra Frölunda IF, men blev selvstændig i 1984.

Danske spillere 
 Mikkel Bødker (2005-2007) (U20)
 Lars Eller (2005- ) (U20)
 Philip Larsen (2005- )
 Morten Madsen (2003-2006)
 Kirill Starkov (2003-2006)
 Frederik Andersen (2011-2012)

Svensk mester 
 1965
 2003
 2005
 2016

'Fredede' numre 
 Nr 13 – Lars-Erik Lundvall
 Nr 14 – Ronald "Sura-Pelle" Pettersson
 Nr 19 – Jörgen Pettersson 
 Nr 29 – Stefan Larsson

Eksterne henvisninger 

 Frölunda Indians officielle hjemmeside   

Ishockeyklubber i Sverige
Sport i Göteborg
Jævn cirkelbevægelse

Jævn cirkelbevægelse er en bevægelse med konstant vinkelhastighed i konstant afstand fra et omdrejningspunkt. Jorden udfører med god tilnærmelse en jævn cirkelbevægelse omkring Solen.

Kinematisk beskrivelse af jævn cirkelbevægelse 
Hvis man indlægger et sædvanligt koordinatsystem med origo i centrum af den jævne cirkelbevægelse, er positionsvektoren som funktion af tiden givet ved

hvor  er radius i cirkelbevægelsen,  er vinkelhastigheden, og  er tiden. Det følger heraf at objektet gennemfører et omløb i tiden :

Hastigheden i den jævne cirkelbevægelse findes ved differentiation mht. tiden:

Det fremgår heraf, at hastigheden står vinkelret på positionsvektoren, og at farten er givet ved:

Accelerationen i den jævne cirkelbevægelse findes atter ved differentiation mht. tiden:

Det fremgår heraf, at accelerationen er parallel med positionsvektoren og rettet ind mod centrum af bevægelsen. Der ses endvidere, at accelerationens størrelse er:

Jf. ligning  er det det samme som:

Dynamisk beskrivelse af jævn cirkelbevægelse 
Pga. lign.  er impulsens størrelse givet ved:

hvor  er massen af det objekt som udfører den jævne cirkelbevægelse.

Af Newtons anden lov og lign.  følger, at størrelsen på kraften i den jævne cirkelbevægelse er givet ved

Ligesom accelerationsvektoren ændrer kraftvektoren bestandigt retning. Den peger ind mod centrum og kaldes derfor centripetalkraften.

Kraftmomentet er nul i en jævn cirkelbevægelse. Det følger af, at kraftvektoren er parallel med positionsvektoren. Som konsekvens heraf er impulsmomentet bevaret. Størrelsen på impulsmomentet  er konstant og lig med:

Den kinetiske energi i en jævn cirkelbevægelse er givet ved:

hvor  er inertimomentet.

Klassisk mekanik
Bevægelse (fysik)
Rotation
Glenfiddich

Glenfiddich er et destilleri som fremstiller single malt whisky i Speyside i Skotland. Destilleriet blev grundlagt i 1886. Etiketterne bærer teksten since 1887 som markering af at den første whisky blev destilleret i 1887.

Destilleriet er en del af Scotland's Malt Whisky Trail.

Eksterne henvisninger 

 Glenfiddich.com

Whisky fra Skotland
Etableret i 1886
Klara Hitler

Klara Hitler, født Klara Pölzl (født 12. august 1860, død 21. december 1907) var mor til Adolf Hitler. Hun var gift med Alois Hitler, og de fik seks børn, hvor Adolf var den fjerde i flokken. Dette var Alois' tredje ægteskab.

Eksterne henvisninger 

Personer fra Østrig
Klara

he:מוצאו של אדולף היטלר
Dennis Gade Kofod

Dennis Gade Kofod (født d. 17 november 1976) er en dansk forfatter og dramatiker.

Baggrund 
Dennis Gade Kofod er student fra Bornholms Amtsgymnasium i 1997 og afsluttede den humanistiske basisuddannelse på RUC i 2000. Han er herefter uddannet fra Forfatterskolen 2004. Dennis Gade Kofod er født i Randers, men vokset op på Bornholm, hvor han efter en række år i København nu også er bosat. Denne hjemstavn spiller en væsentlig rolle i størsteparten af hans forfatterskab. Han har fra 2005 til 2010 været tilknyttet redaktionen på det nu hedengangne forlag Anblik og tidsskriftet Ildfisken. I 2014 modtag han det 3. årige arbejdslegat af Statens kunstfond. I 2015 var han en af hovedkræfterne bag og lederen af den på Bornholm tilhørende Jakob Hansens Litteraturfestival.

Udgivelser 
 Anskudte dyr, Anblik 2005
 Frøken Knirk – og den store hemmelighed, Phabel 2006
 Brøndtjætten, Rosinante 2006
 Christian Skov – læsninger i forfatterskabet, Anblik 2007
 Nexø Trawl, Rosinante 2007
 Frøken Knirk og den gale robothund, Høst & Søn 2009
 Superhelte i det hele taget, Rosinante 2010
 Ellestingeren, drama for børn, 2012
 Dette er ikke en krimi, Lindhart og Ringhof (Bidrag) 2012
 Genfærd, Rosinante 2013
 Mordet i Vestermarie, drama, 2014
 Skifiting, billedroman, Jensen og Dalgaard, 2014
 Jeg vælger uden filter, Høst & Søn (bidrag), 2016
 Nancy, Rosinante, 2016
 Bornholm - Steder og mennesker, Gyldendal, 2016
 Danmark mit fædreland, drama, 2018
 Vildfaren, Jensen og Dalgaard, 2018
 Kattemand, åh kattemand, Jensen og Dalgaard, 2018
 Folkemøg, Rosinante, 2018
Det levende land, Rosinante, 2019
Reservat, Cobolt, 2019
Bjergtaget, Jensen og Dalgaard, 2019
Alberts mindebog, Høst og søn, 2019
Besat, Jensen & Dalgaard, 2021

Rollespil 
Inden sin debut som romanforfatter har Dennis Gade Kofod markeret sig som forfatter af scenarier i den progressive ende af dansk rollespil på forskellige rollespiltræf i Danmark, bl.a. Fastaval.

Dennis Gade Kofods scenariografi
 Hjemvé, Fastaval, 1996.
 Ave Adam, Orkon, 2000.
 Høst, Fastaval, 2002, sammen med Jonas Arboe Harild.
 Højhus – Løsningsmodel uden titel, Orkon, 2002.
 Straks vinden har lagt sig, hvisker ingen hans navn, Orkon, 2003, sammen med Frederik Berg Olsen.
 Burgundia, Fastaval, 2006.

Af Fastaval er han, som del af forfatterkollektivet Natural Born Holmers, blevet hædret med ÆresOttoen i 2003 for sit arbejde med rollespil.

Eksterne henvisninger 
 Dennis Gade Kofods hjemmeside

Noter 

Personer fra Bornholm
Romanforfattere fra Danmark
Dansksprogede forfattere fra Danmark
Larsenisme

Larsenisme er en politisk -isme opkaldt efter Aksel Larsen.

Larsenismen er opstået efter erfaringerne fra Danmarks Kommunistiske Parti, som Aksel Larsen havde været formand for, inden han dannede Socialistisk Folkeparti. Larsenismen afviser derfor den demokratiske centralisme, lige som den afviser ethvert påbud fra partiorganisationen til de folkevalgte i folketing, byråd med videre. De folkevalgte har et yderligere mandat end det de har fået fra partiorganisationen, nemlig fra vælgerne, og det er således de folkevalgte der afgør partiets politik, ikke partiets organer som hovedbestyrelse og landsmøde. Det betød naturligvis ikke at partimedlemmerne ikke skulle havde nogen indflydelse på partiets politik, men denne skulle udtrykkes ved at påvirke de folkevalgte på medlemsmøderne, gennem argumentationens styrke, og ved at særligt indsigtsfulde medlemmer var tilknyttet de folkevalgte som baggrundsgruppe. Et eksempel herpå er folketingsgruppens økonomgruppe, bestående af cand.polit.er, stud.polit.er og lignende.

I 70erne ledte holdningsforskelle til sidst til strid mellem mere 'gammeltroende' socialister og 'de fem': tidligere landsformand for SF Sigurd Ømann, tidligere formand for folketingsgruppen, professor Morten Lange, professor Kristine Heltberg, Henning Philipsen og Kurt Brauer. I slutningen af 70erne meldte flere af gruppens medlemmer sig til sidst ud af partiet, og Sigurd Ømann endte da også som socialdemokratisk folketingskandidat, mens partiets hovedbestyrelse og landsmøde fremover fastlægger partiets politik på landsplan.

Som eksempler på moderne, larsenistisk ledede partier kan nævnes Erhard Jacobsens Centrumdemokraterne, som var repræsenteret i Folketinget 1972-2001, og Dansk Folkeparti.

En tilhænger af larsenismen kaldes meget naturligt en 'larsenist'.

Ideologier
Kurt Brauer

Kurt Brauer (29. juli 1937 – 1. december 2000) var en dansk typograf, søn af Willy Brauer og Margit Louring Sand f. Andersen, fra 1968 til 1977 medlem af folketinget og Københavns Borgerrepræsentation for Socialistisk Folkeparti. Han var sekretær for folketingsgruppen og forlod det politiske liv i forbindelse med splittelsen af SF i 1977. Tilhænger af larsenismen. Fra 1978 til 1990 indehaver af "Færgecaféen" på Christianshavn.

Tidligere folketingsmedlemmer fra SF
Folketingsmedlemmer i 1960'erne
Folketingsmedlemmer i 1970'erne
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Typografer fra Danmark
Restauratører fra Danmark
Willy Brauer

Willy Brauer (født 18. september 1916 i Odder, død 12. januar 2004) var en dansk fagforeningsmand og politiker.

Brauer var søn af skrædder Adrian Brauer og hustru Ane Kathrine, født Rasmussen. Han voksede op i Rosengade 65, sidehuset.

Han var uddannet typograf og var 1945-1962 formand for Dansk Typograf-Forbund i København. 

Fra 1950 til 1962 var han medlem af Københavns Borgerrepræsentation, først som repræsentant for Danmarks Kommunistiske Parti, senere for Socialistisk Folkeparti, som han var medstifter af i 1958. Da Venstresocialisterne blev dannet af en fraktion i SF 1967 fulgte han med over i det nye parti, hvor han dog ikke blev længe grundet de kaotiske forhold.

Han var fra 1962 til 1970 'sporvognsborgmester' – borgmester for Magistratens 5. afdeling, der omfattede det tekniske og trafikale område og Københavns Sporveje. Det var i høj grad Brauer, der ønskede den nedlæggelse af sporvognsdriften og indførelse af busdrift i hovedstaden, der blev til virkelighed i slutningen af 1960'erne og afsluttet med linje 5s sidste kørsel 22. april 1972.

Han trak sig tilbage fra det politiske liv 1970, og blev i stedet direktør for Amagerforbrænding, og fra 1973 tillige for Kommunekemi i Nyborg. Her var han direktør til sin pensionering i 1985.

Willy Brauer var far til politikeren Kurt Brauer.

Eksterne henvisninger 
 Leksikon.org om Willy Brauer

Politikere fra VS
Borgmestre i København
Fagforeningsfolk fra Danmark
Politikere fra DKP
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Typografer fra Danmark
Borgmestre fra SF
Personer fra Odder
Kristine Heltberg

Ellen Kristine Hansen Heltberg (12. juli 1924 i Warszawa – 7. juni 2003) var en dansk slavisk filolog, professor og folketingsmedlem for Socialistisk Folkeparti.

Hun gjorde sig bemærket ved sin totale modstand mod nogen positiv forskelsbehandling af kvinder; kvinder skulle vurderes fuldstændig på linje med mænd, og fandtes der en bedre kvalificeret mandlig ansøger til en professorstilling end hende, skulle manden naturligvis have stillingen.

Hun har efter afslutningen af sin politiske karriere givet udtryk for beklagelse over, at hun følte sig tvunget til at stemme for afskaffelsen af realeksamen. Denne afskaffelse mente hun havde sænket niveauet i gymnasieskolen og dermed universitetet ganske betragteligt.

Eksterne henvisninger 
 Dansk Kvindebiografisk Leksikon

Folketingsmedlemmer i 1970'erne
Tidligere folketingsmedlemmer fra SF
Filologer fra Danmark
Faglitterære forfattere fra Danmark
Ansatte ved Odense Universitet
Professorer fra Københavns Universitet
Personer fra Warszawa
Danskere i 1900-tallet
Personer i Kraks Blå Bog (afdøde)
Modstandsfolk fra Danmark
Personer i Dansk Kvindebiografisk Leksikon
Dansksprogede forfattere fra Danmark
Foreningsformænd fra Danmark
Studenter fra Ordrup Gymnasium
Henning Philipsen

Henning Philipsen (15. februar 1924 i Jebjerg - 25. juli 1985) var en dansk fagforeningsmand og socialistisk politiker, der 1971-77 var medlem af Folketinget for Socialistisk Folkeparti. 

Philipsen var født og opvokset i Salling. Han blev udlært smed i 1944, hvorefter han arbejdede som rejsemontør og fra 1959 som specialmontør i Kosangas. 1955/56 var han ansat ved Nordisk Mineselskab i Mestersvig i Grønland.

Han tilsluttede sig det nystiftede Socialistisk Folkeparti i 1959. Internet i partiet tilhørte han de såkaldte larsenister. I 1968 blev han medlem af partiets hovedbestyrelse og 1970 af forretningsudvalget. 

Philipsen valgtes 1966 til Aalborg byråd og 1971 til Folketinget. Han var desuden i en årrække formand for boligselskabet Fjordblink i Aalborg. 

Han er begravet på Almen Kirkegård i Aalborg.

Eksterne henvisninger 
 

Tidligere folketingsmedlemmer fra SF
Prædiken

En prædiken (af lat. praedicare "udråbe, formane") er en tale eller belæring, som en religiøs lærer holder for at udlægge indholdet i sin tro og vinde tilslutning til denne, samt opmuntre til et liv i forening med den. Prædiken indgår ofte som led i en gudstjeneste (således altid i den danske folkekirke), men kan i princippet ske hvor som helst. En prædiken kan også holdes af lægfolk.

Karl den Store pålagde præsterne at holde en prædiken hver søndag; men den pligt måtte ofte indskærpes. Til forskel fra messen har prædikenen ikke været anset som et nødvendigt led i gudstjenesten, men blev afgørende for korstogsbevægelsen. I den ældre middelalder var prædikenen vigtigst på missionsmarken, hvor den blev holdt på lokalbefolkningens modersmål. Tiggermunkene var ivrige vækkelsesprædikanter; men så sent som i 1907 stod der i den autoriserede danske udgave af den katolske messebog: "''Hvis der skal være prædiken, holdes den i reglen efter evangeliet.

Kendte kristne prædikanter 
 Jesus fra Nazaret
 Jim Bakker
 Reinhard Bonnke
 Kenneth Copeland
 Ulf Ekman
 Jerry Falwell
 Bo Giertz
 Billy Graham
 Kenneth Hagin
 Benny Hinn
 Jesse Jackson
 Martin Luther King
 Kathryn Kuhlman
 Lars Levi Læstadius
 Tim LaHaye
 Peter Ljunggren
 Martin Luther
 Philipp Melanchthon
 Kaj Munk
 Watchmann Nee
 Ian Paisley
 Hortensio Félix Paravicino
 Lewi Pethrus
 Fred Phelps 
 Oral Roberts
 Pat Robertson 
 Robert Schuller 
 William Seymour 
 Sadhu Sundar Singh 
 Stanley Sjöberg
 Gypsy Smith
 Jimmy Swaggart
 Hans Peter Wickelgren
 Peter Wieselgren
 Smith Wigglesworth
 Rowan Williams 
 David Younggi Cho

Kendte muslimske prædikanter 
 Abu Bakar Bashir 
 Sheikh Yassir Al Habib
 Louis Farrakhan 
 Ruhollah Khomeini
 Malcolm X
 Abu Hamza al-Masri 
 Elijah Muhammad 
 Mulla Omar
 Muqtada al-Sadr 
 Ayatollah al-Sistani
 Sheikh Ahmed Yassin

Noter 

Teologi
Torben Kastrup

Torben Kastrup er tidligere landsformand for Socialistisk Folkepartis Ungdom (fra 2002-04). 

Under valgkampen i 2005 blev Kastrup anmeldt af en konservativ politiker. Det skete i forbindelse oprettelsen af et fikserum på Nørrebro. Fikserummet, der var en happening, der kun skulle vare én dag, fungerede på frivillig basis og skulle drives af bl.a. sygeplejestuderende.

Formænd for Socialistisk Folkepartis Ungdom
Medlemmer af Københavns Borgerrepræsentation i 2000-tallet
Assistens Kirkegård (flertydig)

Assistens Kirkegård findes flere steder i landet:
 Assistens Kirkegård (Fredericia)
 Assistens Kirkegård (Haderslev)
 Assistens Kirkegård (København) jfr. Assistens Kirkegård, som omhandler samme kirkegård
 Assistens Kirkegård (Køge)
 Assistens Kirkegård (Lyngby)
 Assistens Kirkegård (Nyborg)
 Assistens Kirkegård (Odense)
 Assistens Kirkegård (Skagen)
 Assistens Kirkegård (Svendborg)
 Assistens Ny Kirkegård (Nørresundby)
 Assistens og Søholm Kirkegård (Birkerød)
 Assistens Kirkegården ved Mindeport (Aarhus)
 Assistens Kirkegården (Aarhus)
Kingos Kirke

Kingos Kirke ligger i på hjørnet af Bragesgade og Nannasgade på Nørrebro i Københavns Kommune.

Politikeren og tekstilfabrikant Holger Petersen gav grunden og tårnet til Kingos Kirke, der ligger på hjørnet af Nannasgade og Bragesgade på Ydre Nørrebro. Kirken er fra 1910, i middelalderstil og tegnet af arkitekten Kristoffer Varming, der også tegnede menighedshuset der blev tilbygget i 1927-28. Kirken har et særpræget alterbillede, der forestiller Jesus med barnet på armen på en baggrund bestående af Nørrebros huse og skorstene.

Kirken er opkaldt efter salmedigter og biskop Thomas Kingo, hvis våbenskjold findes i kirkens dåbsfad.

Kirkebygningen

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001. 
 Kingos Kirke - en kernemenighed på Ydre Nørrebro set indefra. Af Finn Ellerbek.

Eksterne kilder og henvisninger 
 Kingos Kirke hos KortTilKirken.dk

Noter 

Kirker i Københavns Kommune
Kirker i Københavns Amt
Kirker i Københavns Stift
Nørrebro
BilBasen

BilBasen er en markedsplads med formidling af køb og salg af alle typer af såvel nye som brugte biler, autocampere, varevogne og busser.

BilBasen har udover regulære annoncer, bilsalg og bilkøb også en auktion, hvor der er mulighed for at sælge sin bil til højestbydende blandt over 2000 registrerede forhandlere.
BilBasen har gennem hele 2008 haft over 80.000 brugte biler til salg. Hver måned besøger over 450.000 ”Real Users” BilBasen ifølge FDIM, Foreningen af Danske Interaktive Medier.

Historie 
BIlbasen var tidligere kendt som Bilinfo og blev stiftet af brødrene Flemming og Preben Foldager. De begyndte derfor at registrere priser fra alverdens trykte bilannoncer for at kunne regne gennemsnitlige salgspriser ud for en given bilmodel. Udover den udbredte anvendelse af Bilinfo hos en stor del af alle danske bilforhandlere, var der efterhånden indledt samarbejde med en kreds af finansieringsselskaber. Det ledte frem til, at Bilinfo A/S der blev stiftet i 1997, og finansieringsselskaber, DAF og bilforhandlere blev tilbudt aktier. Brødrene Foldager beholdt hver en mindre aktiepost. Senere blev Bilinfo kendt som BilBasen.

2000 startede Bilinfo Bilbasen sammen med Bilmarkedet og hver part havde 50% ejerskab. Bilmarkedet var ejet af henholdsvis Forlaget Benjamin og Den Blå Avis.

I 2007 besluttede Brødrene Foldager at sælge deres  andel af Bilinfo til Bilmarkedet, som havde Johnny Laursen - manden bag Bilmagasinet - som storaktionær. Senere overtog Bilmarkedet hele Bilinfo A/S.

men blev i forbindelse med en bladfusion mellem Bil Markedet og Kig & Køb, overdraget til selskabet Bil Markedet ApS i 1999. Bil Markedet ApS og dermed BilBasen ejedes derpå 100% af Karsten Ree Holding, indtil det 6. oktober 2008 blev offentliggjort, at BilBasen sammen med Den Blå Avis blev solgt til eBay.

Eksterne henvisninger 
BilBasen ApS
Bil Magasinets officielle hjemmeside

Netmarkedspladser
EBay
Maltwhisky

Maltwhisky er whisky, der er fremstillet ved at omdanne byg til malt, tilsætte vand og lade det gære, hvorefter det bliver destilleret i et stort kobberkar. Maltwhisky er udelukkende fremstillet af maltet byg.

Samme metode anvendes til single malt, der hedder single, fordi maltwhiskyen er fremstillet på et enkelt whiskydestilleri.

Eksterne henvisninger 

Whisky
Drinks
Fæstningsværk

Fæstningsværker er militære konstruktioner og bygninger beregnet til forsvar i krigstid. Mennesker har konstrueret forsvarsværker igennem mange tusind år.

Eksempler på fæstningsanlæg eller fæstningsværk:
 Bolværk
 Borg
 Borgtårn
 Bymur
 Citadel – fx Kastellet
 Fort
 Fæstningsmur – fx Hadrians mur
 Skydeskår
 Voldanlæg

Fæstningsanlæg
Automatvåben

Et automatvåben er et våben, der er i stand til at affyre en serie af skud ved konstant pres på aftrækkeren. Således er det muligt helt at tømme magasinet.

Denne type våben er svære at ramme præcist med, da der opstår et kraftigt rekyl, når man affyrer en serie af skud. Desuden vil lange skudserier opvarme løbet så meget, at det kan blive rødglødende og derved miste sin rette form. Af samme grund bærer hjælperen foruden ekstra ammunition også et reserveløb til våbnet.

Se også 
 Maskinpistol
 Maskingevær
 Maskinkanon
 Gatling

Våben
Mariendals Kirke

Mariendals Kirke ligger på Nitivej i Frederiksberg Kommune.

Kirkens arkitekt var Thorvald Jørgensen.

Historie 
Mariendal Kirke blev bekostet af kreaturkommissionær, justitsråd og proprietær Niels Josephsen (1836-1905) og hustru Thora, der ejede landstedet Mariendal. Deres initialer NJ-TJ blev til vejnavnet Nitivej. Ane Katrines Vej på kirkens ene langside har navn efter Josephsens mor fra Randers. Ægteparret Josephsen er stedt til hvile i krypten under kirkens alter. Deres sarkofager henstod i Sankt Thomas Kirke fra deres død indtil Mariendalskirkens indvielse i 1908. Mariendals Sogn blev udskilt fra Sankt Thomas Sogn i 1905.

Mariendals Sogns Menighedssamfund og dermed menigheden nyder økonomisk fordel af direktør Svend Hornsylds legat, der er næststørste aktionær i Schouw & Co med en ejerandel på 15%. Svend Hornsyld (1895-1961) arbejdede i firmaet 1915-1961, de sidste 34 år som administrerende direktør. Firmaet startede i Rantzausgade på Nørrebro og ligger nu i Aarhus. Legatet yder store tilskud til arrangementer for menigheden. Svend Hornsyld var formand for menighedsrådet.

Kirkebygningen

Interiør 
Træpulpiturerne i skønvirkestil og kirkebænkene er af bejdset fyrretræ. Der er 450 siddepladser. Knud Larsen har malet alterbilledet med Jesus som central figur. De nuværende korvinduer fra 1988 er glasmosaikker udført af Mogens Jørgensen. I midtergangen ligger en løber udført af Hanne Vedel. Døbefonten af granit med messingfad er udført af Siegfried Wagner. Altersølvet er udsmykket med juveler fra Thora Josephsens smykker. Det nuværende orgel fra 1963 med 18 orgelstemmer er af orgelbyggeren Troels Krohn.

Litteratur 
 Mariendal Kirke 1908-2008. Festskrift i anledning af Mariendal Kirkes 100-års jubilæum 16. marts 2008, udgivet af menighedsrådet. 111 sider. .

 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001. 

 Resultater skabes gennem mennesker. Schouw & Co i 125 år. 2002. 132 sider. Side 38-49: Svend Hornsyld (1895-1961). Bogen blev udsendt til aktionærer, medarbejdere, samarbejdspartnere og venner. Den kan læses online.

Referencer

Eksterne kilder og henvisninger 
 Mariendals Kirke hos KortTilKirken.dk

Kirker i Københavns Stift
Kirker i Frederiksberg Kommune